Story of Lonoikatnakahiki. 291 



mea, pili aku nei kakou i ka aina, a he puni wale ae no koe o Oaliu nei, aole kela i ae 

 niai e pili i ko iala kahili, nolaila pili mai nei kela ia loko o ka hale nei ; i pili mai kela 

 nou no ke alii a me na kanaka, o ka pan no i ka make. Eo aku la kakou. Kahea ia 

 aku ua alii la, e ola kakou." Alalia, kahea aku la o Kakuhihewa : "E ke alii o Hawaii e! 

 E ola. Ua eo ia oe." 



A lohe o Lonoikamakahiki i keia olelo, a me ka leo kahea maloko mai, alalia, 

 hooko ae la oia aole e luku aku e like me kana noonoo niua ana, a ma ka inoa o kona 

 kanawai mau, "Kai Okia Kanawai," nolaila, aole he luku hou ana a Lonoikamakahiki 

 i koe. A oia no hoi ka hoomaka mua ana o ka Lonoikamakahiki hoopapa ana. 



MOKUNA VI. 



Ka Hoopapa Alua ana, Akolu, Aha, ame ka Lima, ame ka Hiki 



ANA Mai o Kaikilani. 



Mahope iho o keia eo ana o Kakuhihewa ma ia Lonoikamakahiki, alalia, olelo 

 aku la o Lanahuimihaku ma ia Kakuhihewa, me ka i aku : "E Kakuhihewa, he nani 

 ia ua eo ae nei kakou i ke alii o Hawaii ma keia pili ana ; o kana eo hoi ia. O ko maua 

 manao, e pono ia kakou ke holo i ka lawaia, malia holo ae mahope o kakou. A ina e 

 holo ae, a malia o lealea ua alii nei o Hawaii i ka lawaia, a noi ae paha i makau, i aho, 

 i maunu; ia manawa oia e pakike ia aku ai. Eia la he alii ike ole i ka lawaia; alalia 

 ma ka lawaia oia e eo ai ia kakou, o ka lilo ka hoi ia o kona kahili ia oe." 



A no ia mea, hooholo ae la o Kakuhihewa i kona manao ae, mamuli o ka Lana- 

 huimihaku ma olelo, me ke kanalua ole, no ka mea, o na mea a pan a Lanahuimihaku 

 ma e olelo ai, malaila wale no o Kakuhihewa e hilinai ai. 



I ke kakahiaka o kekahi la ae, hoomakaukau ae la o Kakuhihewa ma i na waa, 

 a holo aku la i ka lawaia ma ke koa lawaia i oleloia o Akaka, mawaho pono aku o 

 Kailua, ma kahi e ike aku ana ia Kahuku, ma Koolauloa, a me Mokuoniki ma ka aoao 

 hikina o Molokai. 



A ike aku la o Lonoikamakahiki e holo ana o Kakuhihewa i ka lawaia, alalia 

 olelo aku la ua o Lonoikamakahiki i ke kahu ia Loli: "E aho paha e hahai kakou ma- 

 hope o Kakuhihewa ma, e makaikai aku ai i ka lawaia a ke alii o Oahu nei." I aku 

 la o Loli i kana hanai: "Mai une oe ia kakou e holo i kai, ina e paakiki oe o ko'u make 

 no ia, no ka mea, aole oe i ike i ka lawaia." I aku o Lonoikamakahiki ia Loli 

 "Heaha auanei kou kumu e make wale iho ai?" I aku la ke kahu: "Eia hoi kuu mea 

 e make ai, o ka holo o kaua a ka moana nana aku oe i ka lawaia a Kakuhihewa ma, 



